﻿ ACTIVITĂŢI EDUCAŢIONALE „ALTFEL”⎢ GABRIELA NEAGU in 2011, Ministerul Educaţiei şi Cercetării a propus organizarea unor activităţi extracurriculare şi extraşcolare la nivelul Dpreuniversitar de învăţământ – „Şcoala altfel” – cu scopul de a permite elevilor să-şi dezvolte cunoştinţele, abilităţile, deprinderile prin alte tipuri de învăţare decât cele de la clasă (învăţământ formal) şi, în acelaşi timp, să le permită valorificarea celor însuşite la orele de curs în situaţii concrete, de viaţă. Acestea sunt şi ocaziile în care elevii pot fi implicaţi în acţiuni de promovare, dezbatere pe diverse teme de interes pentru ei şi pentru societatea sau comunitatea de care aparţin. Activităţile desfăşurate în această perioadă nu sunt evaluate prin note sau calificative, însă obţinerea unui feedback din partea elevilor şi cadrelor didactice este necesar. În articolul de faţă, vom prezenta o analiză a unor activităţi desfăşurate de şi cu elevii din învăţământul preuniversitar din diferite instituţii cu scopul nu doar de a evidenţia diversitatea i cadre didactice se lor, ci mai ales de a înţelege modul în care elevi ş raportează la o serie de probleme, situaţii, acţiuni de interes pentru societate. Cuvinte-cheie: calitatea vieţii, şcoala altfel, valori, programe educaţionale, spaţiu european. INTRODUCERE Tipurile de activităţi desfăşurate în perioada în care elevii au prevăzut în programa şcolară „Şcoala altfel” se caracterizează prin diversitate şi complexitate. Diversitatea este dată atât de categoriile de activităţi pe care elevii le desfăşoară – vizite la muzee, excursii, întâlniri cu reprezentanţi ai unor organizaţii, instituţii locale sau centrale, participarea la dezbateri etc. – cât şi de modul în care sunt organizate: dialog, documentare, concerte, proiecţii audiovideo etc. Complexitatea celor mai multe activităţi este susţinută prin subiectele supuse dezbaterii şi analizei – valori, cultură, drepturi şi responsabilităţi, protecţia mediului, conduita în trafic sau în caz de incendii, înţelegerea structurii administrative/instituţionale naţionale şi europene etc. Programul a fost primit cu entuziasm de către elevi, profesori, părinţi pentru că au văzut în el o modalitate eficientă prin care şcoala poate deveni mai atractivă şi, astfel, elevii vor obţine rezultate şcolare mai bune. Cu timpul, s-au constatat o serie de aspecte negative care au diminuat din atractivitatea acestui tip de activitate: Adresa de contact a autorului: Gabriela Neagu, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: gabi.neagu@iccv.ro. CALITATEA VIEŢII, XXVI, nr. 4, 2015, p. 353–374 3GABRIELA54 NEAGU 2 costurile necesare desfăşurării unor activităţi extraşcolare trebuie acoperite de către părinţi, o serie de acţiuni educaţionale (olimpiadele) sunt prevăzute tot în intervalul alocat programului „Şcoala altfel”, motiv pentru care unii elevi nu pot participa la el, desfăşurarea activităţilor presupune multă birocraţie (planuri, aprobări, adeverinţe), nu există un sistem de evaluare a acestui tip de activităţi prin care elevii să poată fi motivaţi să participe, să se implice. Această perioadă este însă şi o ocazie favorabilă investigării şi analizei opiniilor, percepţiilor elevilor şi cadrelor didactice cu privire la diferite activităţi, evenimente, probleme care se manifestă în societatea, comunitatea în care trăiesc şi care ne afectează direct sau indirect. Pentru a investiga şi analiza percepţiile şi opiniile elevilor şi cadrelor didactice pot fi utilizate metode diverse: chestionare, studii de caz, organizarea de focus-grupuri etc. Fiecare metodă trebuie selectată şi adaptată nu doar tipului de activitate desfăşurată de către elevi şi care este supusă procesului de evaluare, ci şi caracteristicilor grupului care participă la acest proces. De asemenea, pentru culegerea şi interpretarea datelor se impune luarea în considerare a tematicii şi obiectivelor specifice fiecărei activităţi în parte, selecţia şi aplicarea acelor metode considerate a fi cele mai potrivite pentru a obţine maximum de informaţii de la toţi participanţii şi relevante pentru procesul de analiză. Pentru că sunt teme distincte şi participanţi diferiţi, am considerat că fiecare temă trebuie să fie tratată separat. În articolul de faţă vom prezenta o serie de activităţi desfăşurate în şcoli în intervalul de timp alocat programului „Şcoala altfel”: tip de activitate, mod de realizare şi organizare, opinii ale elevilor şi cadrelor didactice participante etc. PROGRAME EDUCAŢIONALE EUROPENE Ca parte a Uniunii Europene, instituţiile publice şi private din România au stabilit colaborări, cooperări cu instituţii identice sau cu preocupări şi interese apropiate din celelalte state membre. Scopul acestor contacte îl reprezintă, în primul rând, dezvoltarea orizontului de cunoaştere al populaţiei privind cultura (inclusiv cultura organizaţională), moduri şi stiluri de viaţă, istoria Uniunii Europene în ansamblu, dar şi a statelor care o formează etc. Pentru a facilita contactul dintre oameni, culturi, sisteme, organizaţii, autorităţile europene au utilizat ca principal mijloc educaţia: organizarea unor programe educaţionale deschise elevilor şi studenţilor din toate statele europene. În ultimii ani numeroşi elevi şi studenţi români au participat la astfel de programe educaţionale prin care şi-au dezvoltat competenţele şi şi-au extins aria de cunoştinţe. Obiectivul pe care ni l-am propus a fost acela de a analiza modul în care au perceput elevii aceste programe interculturale, interacademice, profesionale, de dezvoltare personală. De asemenea, am fost interesaţi dacă implicarea în astfel de programe educaţionale sunt apreciate ca având impact asupra situaţiei sociale, educaţionale sau profesionale a participanţilor. Premisa de la care s-a plecat este 3 ACTIVITĂŢI EDUCAŢIONALE „ALTFEL” 355 aceea că, prin contactul cu alte stiluri de viaţă, moduri de lucru, cultură, valori, populaţia – în cazul de faţă vorbim despre elevi şi cadre didactice – va fi în măsură să realizeze comparaţii şi să transfere în modul ei de viaţă ceea ce este pozitiv, eficient şi despre care a văzut concret cum acţionează în alte societăţi. Prin exemplul elevilor şi al personalului didactic – formatori de opinie şi caractere – şi ceilalţi membri ai societăţii noastre vor fi „contaminaţi” şi-şi vor îmbunătăţi comportamentul şi atitudinile Pentru că o astfel de experienţă este una cu un puternic caracter personal, am considerat că cea mai potrivită metodă de analiză este studiul de caz. Descrierea cadrului metodologic Studiul de caz este o metodă de culegere a datelor frecvent utilizată în cercetarea de tip calitativ. În literatura de specialitate studiul de caz este definit atât ca metodă de cercetare (Nicolescu, 1994), cât şi ca strategie de cercetare (Robson, 2002; Yin, 1989) prin care sunt investigate persoane, fapte, fenomene particulare într-o formă mult aprofundată comparativ cu alte metode de cercetare. Studiul de caz poate lua mai multe forme dat fiind faptul că, cel puţin teoretic, orice poate deveni „un caz” de ineters pentru cercetător şi pentru societate: un fenomen, o problemă sau un proces, o instituţie, o comunitate sau societatea în ansamblu, o persoană sau un grup de persoane etc. În situaţia de faţă, avem de-a face cu un set de studii de caz individuale în care ne vom concentra pe evidenţierea atât a caracteristicilor comune, cât şi a celor specifice manifestate într-o situaţie dată (elevi şi cadre didactice beneficiare de schimburi interacademice). Această metodă presupune ca, în prima parte a desfăşurării sale, să fie prezentate în ordine cronologică faptele ce urmează a fi analizate şi evaluate. În acest sens am solicitat participanţilor să-şi facă o scurtă prezentare: nivel de educaţie, tip de specializare, experienţă profesională, obiective profesionale şi şcolare etc. Aceste aspecte ne vor sprijini în analiza diferenţelor de percepţie asupra experienţei trăite de către participanţi. În a doua parte a studiului am solicitat descrierea motivaţiei care a stat la baza deciziei de a se implica în schimburi interacademice, condiţiile necesare a fi îndeplinite pentru a participa la un astfel de program etc. Selecţia participanţilor la astfel de programe nu este una simplă, iar aspiranţii trebuie să facă dovadă nu doar de competenţele profesionale sau de cunoaştere, necesare depăşirii testelor de selecţie. Marea majoritate a selecţiilor se bazează şi pe investigarea intereselor, obiectivelor perofesionale şi personale – scrisoarea de motivaţie este un document de selecţie important –, iar candidaţii trebuie să convingă nu atât autorităţile administrative cât mai ales instituţiile-gazdă că au într-adevăr o motivaţie puternică. Destinaţia şi tipul programului la care au participat au fost următoarele teme pe care le-am spus atenţiei participanţilor la studiile de caz. Programele intr-academice includ toate statele membre UE, iar alegerea unuia dintre ele reprezintă o opţiune personală, bazată pe preferinţe subiective, dar şi constrângeri obiective. Noi ne-am propus să identifică m modul în care participanţii au reuşit să găsească un echilibru între cele două. În finalul studiului am fost interesaţi dacă România, în general şi 3GABRIELA56 NEAGU 4 oraşul/judeţul sau instituţia de învăţământ în care-şi desfăşoară activitatea subiecţii noştri pot fi interesante pentru alte instituţii de învăţământ din ţările în care ei şi-au desfăşurat stagiile de pregătire. Unul dintre cele mai cunoscute programe educaţionale europene, dar şi unul care înregistrează în toate statele membre UE cei mai mulţi participanţi este Programul Erasmus. Programul Erasmus este parte a Programului Comunitar de Învăţare pe tot Parcursul Vieţii şi unul dintre programele destinate cu prioritate educaţiei. Programul Erasmus a avut mai multe etape de dezvoltare: lansat în 1987 ca program de sprijinire a studenţilor în scopul efectuării unei perioade de studiu într- o altă ţară europeană, din 1995 acesta devine o subcomponentă a programului Socrates al Uniunii Europene. Din acest moment, Erasmus şi-a extins formele de cooperare la toate nivelurile de învăţământ, implicând un număr cât mai mare de instituţii partenere şi oferindu-le posibilitatea de a participa la diferite proiecte transnaţionale şi de a valorifica în interes comun tehnologia informaţională. O altă dimensiune importantă a acestui program o reprezintă faptul că participanţilor li se recunoaşte perioada de studii efectuate într-o altă ţară membră a UE prin echivalarea acestora în ţara de origine. De asemenea, se pune accent deosebit pe activităţi destinate să îmbunătăţească programele şcolare la toate nivelurile de învăţământ şi să dezvolte cursuri noi, inovatoare, prin colaborare transnaţională. (Programul Erasmus, 2015). Acest program are mai multe componente prin care se adresează atât cadrelor didactice şi elevilor din învăţământul preuniversitar, cât şi personalului didactic şi studenţilor din învăţământul superior şi postunivesitar. Scopul principal al programului constă în dezvoltarea dimensiunii europene a studiilor, indiferent de nivelul la care se desfăşoară. Pentru a-şi atinge obiectivele, programul acoperă toate disciplinele şi domeniile de studiu. Discuţii şi rezultate Populaţia ţintă Activităţile extracurriculare şi extraşcolare creează cadrul favorabil pentru a împărtăşi cu ceilalţi – colegi, profesori, părinţi – experienţele de cunoaştere pozitive pe care fiecare membru al comunităţii şcolare le-a trăit. Elevii, studenţii, cadrele didactice care au participat la programe educaţionale europene sunt încurajaţi să-şi expusă punctele de vedere, impresiile pentru a-i încuraja şi pe ceilalţi să se implice la rândul lor, dar şi pentru a-i pregăti pe potenţialii candidaţi. Unele instituţii de învăţământ au ales chiar să facă publice pe propriile site-uri documente prin care participanţii descriu experienţa acumulată (de exemplu, 1 ). studenţii de la Academia Tehnică Militară Cei care au ales să-şi descrie experienţele educaţionale, facilitate de implicarea într-un program Erasmus, devenind „cazuri” în această activitate sunt 2 cadre 1 http://www.mta.ro/impresii-ale-participantilor-la-erasmus/. 5 ACTIVITĂŢI EDUCAŢIONALE „ALTFEL” 357 didactice şi patru elevi din învăţământul secundar (clasele IX–X). Explicaţia pentru concentrarea participării la astfel de programe, la nivelul inferior al învăţământului secundar, poate fi legată de faptul că elevii sunt încă în prima parte a liceului, au mai mult timp pentru cultivarea pasiunilor comparativ cu elevii din ciclul superior al nivelului secundar, care sunt mai concentraţi pe pregătirea pentru bacalaureat, pentru admiterea în învăţământul superior. Fiind minori, elevii sunt însoţiţi în programul de mobilitate de către cadrele didactice, iar acestea sunt de regulă cele care i-au pregătit, i-au informat pe elevi cu privire la posibilitatea de a participa la programul Erasmus. Cadrele didactice – femei, cu o experienţă profesională de peste un deceniu în sistemul de învăţământ – predau limbi străine (franceza sau engleza) în şcolile în care îşi desfăşoară activitatea. În ceea ce-i priveşte pe elevi, deşi se caracterizează prin vârste diferite şi învaţă în instituţii şcolare diferite etc., au în comun pasiunea pentru limbile străine şi faptul că frecventează profiluri cu predare intensivă a acestor discipline. Factori motivaţionali Toţi participanţii la studiul nostru au menţionat ca principală motivaţie dorinţa de a se dezvolta din punctul de vedere al competenţelor profesionale sau şcolare. Acest tip de motivaţie poate lua forme diverse: unii elevi au menţionat interesul pentru a-şi dezvolta abilităţile de comunicare într-o limbă străină; alţii au adăugat interesul pentru cultura, arta, istoria altor state membre UE. Pentru unii elevi, dorinţa de a experimenta şi alte moduri de a-şi însuşi informaţii a fost un motiv suficient de puternic pentru a se implica în acest tip de activitate, în timp ce alţii au văzut în acest proiect şansa de a îmbina activităţile educaţionale, de cunoaştere cu cele de timp liber (vizitarea oraşelor, a muzeelor). „M-am hotărât să particip în acest proiect, deoarece am ştiut că era o experienţă şi o şansă unică în viaţă şi pentru că acest proiect mă va ajuta să-mi dezvolt anumite abilităţi. De asemenea, prin acest proiect am putut să-mi testez limitele să să-mi descopăr calităţi şi defecte” (elev, clasa a X-a). „Am fost motivată să particip la acest proiect, deoarece am avut unica oportunitate de a-mi practica şi dezvolta cunoştinţele şi abilităţile de limbă engleză, de comunicare şi de introducere pe piaţa muncii europene în domeniul de activitate de care sunt interesată şi intenţionez să mă axez pe viitor” (elev, clasa a X-a). Fiecare dintre participanţii la acest tip de program a parcurs un proces de selecţie – de regulă, teste ce vizau abilităţile în comunicare într-o limbă străină – şi apoi unul de natură administrativă (întocmirea dosarului, stabilirea de contacte cu partenerii din celelalte state). Dacă personalul didactic a parcurs singur acest proces, elevii au menţionat faptul că în demersurile lor au fost susţinuţi de către profesori. „Am fost acceptată în urma susţinerii unor examene la limba engleză, interviu şi prezentare a dosarului personal, în cadrul proiectului de mobilitate «Competenţe noi – Valoare adăugată», 3GABRIELA58 NEAGU 6 Erasmus + 2014–2015 despre care am aflat prin intermediul doamnei profesoare de engleză. Înainte de a pleca în mobilitate am fost pregătiţi de către doamnele profesoare de engleză” (elev, clasa a X-a). Programele interacademice au, după cum se observă, şi beneficii sau efecte adiacente. În primul rând, întăresc legătura dintre cadrele didactice şi elevi, care, în demersurile lor, urmăresc aceleaşi obiective, depun eforturi identice, se completează reciproc pentru a obţine rezultate favorabile. În al doilea rând, elevii sunt familiarizaţi, expuşi unei situaţii concurenţiale, unei competiţii în care li se solicită nu doar o bună pregătire şcolară, ci şi să-şi definească şi să-şi organizeze foarte bine obiectivele personale şi cele educaţionale. Aceste experienţe sunt în măsură să-i pregătească mai bine pentru viitor pe elevi: vor învăţa să se organizeze mai bine, îi învaţă valoarea cooperării, colaborării cu persoanele aflate pe alte trepte ierarhice decât ei, îi ajută să înveţe să-şi susţină şi să-şi argumenteze opiniile nu doar verbal, ci ş i concret, prin fapte. Exerciţiul de pregătire a programului de mobilitate va putea fi transferat apoi la nivelul celorlalte activităţi şcolare şi extraşcolare. Opţiuni legate de tipul de stagiu Programele europene în general, deci şi programul Erasmus, includ toate statele membre UE. Opţiunea pentru un stat sau altul depinde şi de profilul candidatului, dar şi de preferinţele sale personale, subiective. „Am optat pentru un stagiu într-o ţară francofonă. CAVILAM de Vichy este capitala mondială a profesorilor de franceză, care atrage colegi cu aceeaşi preocupare de pe toate continentele. Prin urmare, este locul ideal pentru a practica limba lui Molière” (profesor). „Am ales Marea Britania şi Franţa, pentru că cele două ţări au o lungă şi interesantă istorie, importante obiective turistice, dar şi o cultură şi o mentalitate foarte dezvoltată” (elev, clasa a XI-a). Am constatat că toţi participanţii la studiul de caz au ales ţări puternic dezvoltate, cu o istorie şi o tradiţie culturală foarte bogată: Marea Britanie, Franţa, Germania, Austria. Unul dintre motivele care au stat la baza acestor opţiuni este, fără îndoială, cunoaşterea limbii vorbite în aceste ţări – este firesc, în condiţiile în care doreşti să-şi dezvolţi competenţele de comunicare în limba franceză, să alegi ca ţară de detinaţie Franţa. Pe de altă parte, însă, aceste ţări au devenit cunoscute nu doar în Europa, ci în întreaga lume ca fiind foarte performante în ceea ce priveşte sistemul de învăţământ. Toate clasamentele referitoare la performanţele educaţionale ale populaţiei de vârstă şcolară (evaluările PISA, TIMSS, PIRLS), precum şi unele dintre cele mai renumite instituţii de învăţământ sunt legate de aceste ţări. Opţiunea i aceste aspecte. cadrelor didactice şi ale elevilor au avut în vedere ş O astfel de experienţă poate avea însă şi efecte mai puţin favorabile pentru societatea românească: expuşi unui mod de a învăţa diferit de cel practicat în 7 ACTIVITĂŢI EDUCAŢIONALE „ALTFEL” 359 România, familiarizaţi cu demersurile pe care trebuie să le întreprindă pentru a studia într-o altă ţară europeană, elevii români au tendinţa de a opta pentru continuarea studiilor – mai ales a celor superioare – în alte state. Aspectul negativ al acestei decizii este dat de faptul că, dintre tinerii români plecaţi la studii în străinătate, o pondere extrem de redusă se reîntoarce în ţară. Specificul activităţii Programul a avut în cazul tuturor participanţilor o durată maximă de două săptămâni. În acest interval de timp, elevii şi cadrele didactice au desfăşurat atât activităţi educaţionale – traduceri de texte, comunicare –, cât şi programe culturale, de timp liber. În timpul programului educaţional participanţii români s-au familiarizat cu modul de lucru al colegilor din statele-gazdă: munca în echipă, program intensiv de lucru de 6–7 ore pe zi, lucrul cu echipamente didactice performante, activităţi desfăşurate sub îndrumarea unui personal didactic, altul decât cel de la şcolile de care aparţin etc. Evident că aceasta a însemnat şi familiarizarea cu alte tipuri de metode de învăţare – evaluare diferite de cele practicate la orele de curs din ţară. „Programul de lucru a constat în ajungerea la ADC College la ora 9, apoi plecarea avea loc pe la ora 3–4 după-amiază. Am reuşit să ducem la bun sfârşit traducerea primei jumătăţi a manualului, ca apoi în mai 2015 o altă echipă va veni să termine cealaltă jumătate” (elev, clasa a X-a). Perioada petrecută în ţara de destinaţie a însemnat pentru toţi participanţii un mod eficient de a cunoaşte cultura, tradiţia, valorile, istoria altor state membre. „Cea mai memorabilă activitate a fost cea în care fiecare ţară participantă a fost provocată să prezinte pe scurt tradiţii, obiceiuri şi câteva date istorice” (elev, clasa a X-a). Unii participanţi la acest tip de program au fost primiţi în familii din ţara de destinaţie. Acest fapt le-a permis participanţilor români să intre în contact direct cu modul şi stilul de viaţă al populaţiei din ţara de destinaţie. „Am fost expuşi la un nou mediu de viaţă şi la o altă cultură. Simţeam o uşurinţă de comunicare cu cei din jur încât nu puteam crede că oamenii pot fi atât de deschişi faţă de tine, chiar dacă nu au habar cine eşti. Am observat extraordinar de multe lucruri în Londra, care în ţara noastră ar părea ieşite din comun, de la stilul de îmbrăcăminte şi frizuri până la obiceiuri” (elev, clasa a X-a). De asemenea, faptul că au avut timpul, dar mai ales interesul de lua parte şi la alte activităţi culturale le-a îmbogăţit orizontul de cunoaştere şi modul de a se raporta la ceilalţi. Elevii şi cadrele didactice participante la programele de mobilitate au şansa de a trăi multiculturalismul în timp real. 3GABRIELA60 NEAGU 8 România în programul Erasmus Experienţa culturală şi educaţională le permite participanţilor la astfel de programe să fie în măsură să aprecieze dacă ţara lor, localitatea în care trăiesc, şcoala în care învaţă pot deveni, la rândul lor, gazde ale unor astfel de proiecte şi pot oferi participanţilor din alte state experienţe pozitive. Toţi participanţii la studiul nostru şi-au exprimat opinia că şi România, localitatea lor de domiciliu sau orice altă localitatea din ţară, precum şi şcoala lor pot deveni centre de interes pentru tinerii din alte state membre UE şi pentru cadrele didactice din şcolile din UE. De altfel, opiniile pozitive ale elevilor şi cadrelor didactice participante la studiul nostru sunt susţinute de numărul mare de tineri din celelalte state membre UE care vin în fiecare an prin programul Erasmus să studieze la noi în ţară. Programele de tip Erasmus sunt un mod foarte eficient prin care tineri şi adulţi, oameni cu preocupări şi interese educaţionale, profesionale, culturale diferite pot să experimenteze situaţii noi care să le dezvolte nivelul de cultură, toleranţa, capacitatea de comunicare etc. Eficacitatea programului este cu atât mai mare cu cât se adresează tinerilor aflaţi în plin proces de formare. PERCEPŢIA DESPRE SINE ŞI DESPRE CELĂLALT Una dintre caracteristicile societăţii moderne o reprezintă lipsa comunicării directe între membrii ei, fie că vorbim despre membrii unei familii, unei comunităţi sau despre societate în ansamblu. În lipsa comunicării, indivizi aparţinând unor generaţii diferite, comunităţi şi/sau societăţi diferite sfârşesc prin a nu se cunoaşte, a nu se înţelege în special pentru că nu-şi înţeleg şi apreciază valorile, principiile de viaţă, tradiţiile şi obiceiurile etc. Prin această activitate s-a urmărit facilitarea cunoaşterii dintre membrii societăţii noastre, dar şi cunoaşterea, înţelegerea altor societăţi europene. De asemenea, activitatea susţine crearea unui spaţiu comun de interacţiune între generaţii, între culturi, între state prin care să se stimuleze comunicarea, cunoaşterea, să se încurajeze respectul şi înţelegerea între generaţii, între ţări prin promovarea şi consolidarea unor valori precum demnitatea fiinţei umane, diversitatea, munca, moştenirea culturală etc. Descrierea cadrului metodologic Pentru realizarea acestei activităţi am utilizat ca metodă de culegere a datelor chestionarul cu întrebări închise, urmărind identificarea opiniilor unui grup de indivizi ce constituie populaţia ţintă a cercetării. Chestionarul este una dintre cele mai utilizate metode de cercetare–evaluare şi, în consecinţă, şi definiţiile pe care le-a primit sunt multiple. O definiţie elaborată aparţine sociologului român Septimiu Chelcea: „chestionarul de cercetare reprezintă o tehnică şi, corespunzător, un instrument de investigare constând dintr-un ansamblu de întrebări scrise şi, eventual, imagini grafice, ordonate logic şi psihologic, care, prin administrarea de 9 ACTIVITĂŢI EDUCAŢIONALE „ALTFEL” 361 către operatorii de anchetă sau prin autoadministrare, determină din partea persoanelor anchetate răspunsuri ce urmează a fi înregistrate în scris” (Chelcea, 1998: 180). În activitatea desfăşurată de către noi am respectat toate etapele pe care le implică ancheta pe bază de chestionar: stabilirea temei şi a obiectivelor, stabilirea metodologiei de lucru, elaborarea şi pretestarea instrumentului, culegerea datelor, analiza datelor şi realizarea raportului de analiză. Populaţia ţintă a analizei noastre o constituie elevii din învăţământul secundar. Acest aspect ne permite, pe de o parte, să analizăm modul în care sunt formaţi tinerii – în cadrul propriilor familii –, dar şi prin educaţie, iar, pe de altă parte, să identificăm modul în care se vor raporta pe viitor la un set de valori. În cazul de faţă nu avem de-a face cu o populaţie reprezentativă la nivel naţional sau la nivelul unor segmente (populaţia elevilor din învăţământul preuniversitar, de exemplu), astfel că rezultatele obţinute nu pot fi generalizate. Analiza noastră permite însă identificarea unor tendinţe, orientări de valoare în rândul tinerilor. Dat fiind numărul restrâns de participanţi la activitate, chestionarul a fost distribuit tuturor elevilor care au dorit să-şi exprime opiniile cu privire la tema propusă, iar aceştia l-au completat singuri (autoadministrare). Discuţii şi rezultate Prima parte a chestionarului include întrebări prin care vom stabili caracteristicile sociodemografice ale respondenţilor. Rezultatul analizei acestor date ne relevă faptul că populaţia ţintă este formată din 30 de tineri cu vârsta cuprinsă între 16–18 ani (elevi din clasele X–XII), dintre care opt sunt băieţi şi 22 de respondenţi sunt fete. În ceea ce priveşte specializare frecventată, am constatat că 28 dintre elevi sunt la clase cu profilul uman şi doar doi la profilul real. Pentru a realiza însă o comparaţie între răspunsurile elevilor am grupat chestionarele în funcţie de instituţiile de învăţământ şi am identificat două grupe de elevi: Grupul 1 (14 chestionare) aparţinând unei instituţii de învăţământ, format în totalitate din fete şi Grupul 2 (16 chestionare) format din opt fete şi opt băieţi. Pentru a avea o imagine mai detaliată a respondenţilor, am inclus în chestionar şi întrebări referitoare la percepţia pe care o au elevii asupra instituţiei de învăţământ în general şi asupra clasei din care fac parte. Analiza răspunsurilor date de elevi ne relevă faptul că marea lor majoritate (28 de elevi din 30) sunt de părere că frecventează o instituţie de învăţământ poziţionată între primele trei din judeţ, iar 25 dintre susţin că fac parte din cele mai bune clase ale liceului pe care-l frecventează. Aceste informaţii furnizate de către elevi ne indică faptul că, avem de-a face cu tineri bine pregătiţi, informaţi asupra vieţii sociale, cu rezultate şcolare bune şi foarte bune. Participarea la activitatea noastră a fost opţională, însă faptul că au fost de acord să răspundă la întrebări considerăm că reprezintă un semnal că sunt interesaţi de ceea ce se întâmplă în jurul lor şi manifestă dorinţa de implicare. 3GABRIELA62 NEAGU 10 Pentru a facilita analiza datelor, am grupat întrebările din chestionar în două mari categorii: percepţiile tinerilor asupra diferenţelor/ asemănărilor intergeneraţionale şi percepţiile asupra diferenţelor/ asemănărilor cu celelalte state membre UE. Dialogul – sau mai bine zis, posibilitatea ca acesta să aibă loc – presupune raportarea la un set comun de valori, principii, norme. Acestea din urmă nu sunt specifice unei anumite categorii de vârstă sau sex, ci întregii societăţi. Dacă ne raportăm la societatea românească, studiile realizate până în momentul de faţă, în special cele care au la bază cercetări relevante atât la nivel naţional, cât şi la nivel european (European Values Survey), ne indică faptul că România ocupă o poziţie periferică în comparaţie cu celelalte state UE. Mai exact, pe intervalul modernitate – tradiţionalism, România se relevă ca o societatea puternic tradiţionalistă în care populaţia este orientată mai degrabă spre aderarea la o serie de nevoi, valori de bază (religia, familia) decât spre cele de natură superioară (educaţia, prietenia). Procesul de socializare – modul în care indivizilor li se transmite un set de valori, principii, norme, în care aceştia îşi organizează priorităţile, preferinţele – depinde şi de condiţiile socioeconomice şi politice. Tinerii români (în special cei cu vârsta de peste 15–16 ani) au fost, în marea lor majoritate, socializaţi în cadrul unor familii formate din persoane care s-au dezvoltat într-un mediu socioeconomic, politic ce limita exprimarea liberă, afirmarea personalităţii, care au trăit în condiţii economice extrem de restrictive. Există însă şanse mari ca tinerii de azi, care trăiesc într-un cu totul alt mediu socioeconomic, care au posibilitatea să călătorească liber în toată lumea, să-şi dezvolte noi atitudini, valori, principii pe care să le aplice în viaţa de zi cu zi şi să le transmită apoi generaţiilor următoare. Ceea ce vor transmite tinerii de astăzi generaţiilor care vor urma depinde însă şi de ceea ce primesc ei de la părinţii lor, în prezent. Valori tradiţionale versus valori moderne Valorile, principiile, normele sunt foarte dificil de observat în mod direct, însă pot fi identificate prin opiniile pe care le au oamenii cu privire la un aspect sau altul al societăţii, prin modul în care reacţionează etc. Ele devin „criterii pe baza cărora oamenii şi colectivităţile fac distincţia dintre bine şi rău, dintre frumos şi urât, dintre dezirabil şi indezirabil” (Ester şi alţii, 1994, apud Voicu şi Voicu, 2007: 9). În literatura de specialitate vorbim despre valori tradiţionale şi valori moderne, fapt care ne-a determinat să includem în chestionarul nostru ambele categorii şi să ne propunem să identificăm care dintre ele sunt prioritare pentru tinerii de azi şi care cred ei că au fost prioritare pentru generaţiile trecute. În chestionarul aplicat tinerilor am considerat ca valori tradiţionale familia, religia, sănătatea, locuinţa, iar ca valori moderne – munca, prietenii, educaţia, banii. În prezentarea rezultatelor vom face referire la numărul total al respondenţilor. Observăm că la nivelul ambelor grupuri de elevi (Tabelul nr. 1), valorile tradiţionale ocupă un loc important. Prioritare sunt, pentru majoritatea respondenţilor, familia şi sănătatea. Dacă diferenţele dintre cele două grupuri sunt redusă, cele care se 11 ACTIVITĂŢI EDUCAŢIONALE „ALTFEL” 363 constată între tipurile de valori tradiţionale sunt foarte mari: religia şi locuinţa ocupă poziţii de bază, semn că tinerii români nu mai sunt atât de legaţi de tradiţional, însă este foarte adevărat că sunt şi la vârsta la care se află încă în grija familiei. Tabelul nr. 1 Importanţa valorilor tradiţionale pentru elevi foarte destul de puţin deloc important important important important Grup 1 familia 12 2 0 0 religia 5 5 4 0 sănătatea 13 0 1 0 locuinţa 7 3 4 0 Grup 2 familia 13 3 0 0 religia 3 9 2 2 sănătatea 16 0 0 0 locuinţa 12 4 0 0 Deşi diferenţele dintre cele două tipuri de valori nu sunt mari, cele moderne tind, totuşi, să câştige teren în rândul tinerilor: educaţia, munca, prietenii sunt printre primele opţiuni importante pentru populaţia investigată de noi (Tabelul nr. 2). Tabelul nr. 2 Importanţa valorilor moderne pentru elevi foarte destul de puţin deloc important important important important Grup 1 munca 8 6 0 0 prietenii 5 9 0 0 educaţia 9 5 0 0 banii 4 8 2 0 Grup 2 munca 4 12 0 0 prietenii 9 5 2 0 educaţia 11 2 3 0 banii 7 7 2 0 Comparaţii intergeneraţionale Formarea unei concepţii despre viaţă se realizează, în primul rând, în familia de origine şi este apoi completată de către şcoală. Modul în care tinerii se raportează la anumite aspecte importante pentru viaţa lor relevă şi dominanţa în 3GABRIELA64 NEAGU 12 formarea lor: familia sau şcoala. Ceea ce ştiu tinerii despre trecut provine din discuţiile avute cu părinţii, din modul în care aceştia se raportează la realitatea prezentă, dar şi din lecţiile de istorie, educaţie civică de la şcoală. Familia are tendinţa de a fi mai subiectivă în prezentarea situaţiei, însă şcoala are datoria de a fi obiectivă. Mai mult, activităţile extraşcolare şi extracurriculare sunt o modalitate de a pune în discuţie modelele transmise/însuşite în familie cu cele promovate prin şcoală şi de a înţelege şi tolera diferenţele dintre ele dar şi dintre oameni. Tipul de valori la care se raportează tinerii, informaţiile pe care le-au acumulat prin şcoală, dar şi din familie duc la percepţii diferite asupra a ceea ce-i caracterizează pe ei şi pe antecesorii lor. Am fost interesaţi de părerea elevilor vizavi de ce anume cred ei că li se transmitea tinerilor din generaţiile trecute în interiorul familiei – socializarea primară – şi ce an ume li se transmite tinerilor de astăzi. Observăm că elevii care au răspuns chestionarului nostru consideră că tinerii din generaţiile trecute erau orientaţi într-o mai mare măsură spre conformism: să respectă regulile, să fie harnici şi politicoşi (Tabelul nr. 3). Din punctul lor de vedere, generaţiile de astăzi sunt învăţate în primul rând să fie independente, să se implice şi să manifeste sociabilitate. Există însă şi aspecte comune: şi părinţii tinerilor din trecut şi cei ai tinerilor de astăzi pun accent pe educaţie şi pe dezvoltarea capacităţii de asumare a responsabilităţii. Rezultatele studiului nostru, deşi nu pot fi extrapolate la nivelul întregii populaţii de tineri din România, ne relevă însă faptul că există şanse ca generaţiile care vor urma să fie mai active, să valorifice într-o mare măsură posibilităţile de dezvoltare socială şi personală pe care le oferă viaţa într-o societate deschisă , democratică. Tabelul nr. 3 Percepţia asupra copiilor de ieri şi de azi Generaţiile Generaţiile trecute prezente + să fie politicoşi – – să fie independenţi + + să fie harnici – + să respecte regulile – – să se implice în activităţi sociale, ale comunităţii, şcolii + – să-i ajute pe cei în nevoie + + să înveţe pentru a obţine rezultate şcolare bune + – să comunice, să fie sociabili + – să ia decizii singuri + + să-şi asume responsabilitatea faptelor pe care le fac + Atunci când sunt puşi în situaţia de a-şi caracteriza părinţii din perspectiva normelor şi situaţiilor în funcţie de care s-au condus în viaţă sau le-au marcat existenţa şi comparativ cu cele care-i conduc pe ei, elevii sunt de părere, în marea lor majoritate, că generaţiile trecute au fost mult mai stresate de viaţa de zi cu zi, 13 ACTIVITĂŢI EDUCAŢIONALE „ALTFEL” 365 mult mai atente, mai chibzuite cu resursele financiare şi mai preocupate de familie. (Tabel nr. 4). Tabelul nr. 4 Părinţi şi copii* Grup 1 Grup 2 8 mai competitive 5 6 mai cooperante 10 11 mai stresate 10 3 mai implicate social 3 2 mai preocupate de cariera profesională 5 10 mai chibzuite cu banii, bunurile 13 5 mai orientate către a investi 4 12 mai preocupate de familie 13 * am selectat doar răspunsurile „de acord” la întrebarea „Sunteţi de părere că faţă de generaţiile din prezent (generaţia d-voastră), generaţiile din trecut (generaţia părinţilor d-voastră) erau”. Toate aceste diferenţe dintre generaţii sunt determinate de anumiţi factori: sociali, economici, politici etc., fapt care ne-a determinat să verificăm dacă tinerii investigaţi de noi sunt de acord cu această afirmaţie şi care, din punctul lor de vedere, sunt factorii care au avut un impact mai puternic asupra schimbărilor intervenit la nivelul generaţiilor. Pentru aceasta, am propus elevilor o listă în care am inclus atât factori care se manifestă independent de voinţa sau dorinţa populaţiei, cât şi factori care depind de individ. Tabelul nr. 5 Factori care au contribuit la diferenţe între generaţii (răspunsuri cumulate pentru ambele grupuri) a contribuit a contribuit a contribuit nu a foarte în mare în mică contribuit mult mă sură mă sură deloc criza economică 7 11 8 2 schimbarea mentalităţii oamenilor 26 1 1 0 globalizarea 16 12 0 0 schimbarea regimului politic şi economic în 1989 29 12 1 0 faptul că oamenii pot acum călători oriunde doresc, în orice ţară 14 11 4 0 stresul, grijile 9 13 6 0 sărăcia 10 9 8 0 lipsa educaţiei 8 15 2 2 inegalităţile dintre membrii societăţii 11 11 6 0 modul de a acţiona al instituţiilor statului 13 12 1 1 3GABRIELA66 NEAGU 14 Potrivit tinerilor (Tabelul nr. 5), diferenţele dintre generaţii au fost determinate într-o mai mare măsură de factori exteriori individului (schimbarea regimului politic, a mentalităţilor) şi într-o mai mică măsură sau deloc de factori interni (stres, educaţie). Valori naţionale versus valori europene Dacă între generaţiile de români sunt diferenţe importante în ceea ce priveşte valorile, principiile, normele după care ne conducem, cât de diferiţi sau asemănători sunt membrii societăţii noastre faţă de celelalte societăţi ale UE? Tabelul nr. 6 Noi şi ceilalţi * Ne asemănăm Ne deosebim 8 nivel de educaţie şi cultură 21 3 respect faţă de valori, istorie, trecut 26 19 relaţiile cu membrii familiei 10 15 relaţiile cu ceilalţi membri ai societăţii 14 7 corectitudine 22 15 democraţie 14 22 acces la informaţie 7 18 respectarea drepturilor omului 11 2 protejarea mediului înconjurător 27 * răspunsuri cumulate. Pe ansamblu, observăm că elevii sunt de părere că există mai multe diferenţe între noi şi ceilalţi (ne-am referit în primul rând la societatea europeană în ansamblu) (Tabelul nr.6). În ceea ce ne priveşte, acumulăm mai multe puncte la capitolul relaţii între membrii familiei, democraţie şi respectarea drepturilor omului. Pierdem însă foarte mult în faţa celorlalţi la capitolul respect faţă de trecut, istorie, protejarea mediului, corectitudine şi educaţie. Faptul că avem acces la informaţie poate fi o sursă favorabilă învăţării şi atingerii aceluiaş nivel considerat a fi specific celorlalte societăţi europene. Tinerii care au răspuns chestionarului nostru sunt de părere că există diferenţe importante la nivel intrageneraţional, dar şi între membrii societăţii noastre şi cei ai altor state UE. Diferenţele între societăţi sunt mult mai accentuate potrivit rezultatelor obţinute prin analiza datelor decât cele care se manifestă în interiorul societăţii. Partea pozitivă, relevată de datele noastre, constă în aceea că atitudinile, valorile, principiile după care se conduc tinerii de astăzi sunt mai apropiate de cele specifice societăţilor europene dezvoltate, fapt care ne va permite ca în timp să ne apropiem şi mai mult de acestea. RELAŢIA DINTRE EDUCAŢIE ŞI CALITATEA VIEŢII În termeni generali, calitatea vieţii este definită ca „ansamblul elementelor care se referă la situaţia fizică, economică, socială, culturală, politică, de sănătate 15 ACTIVITĂŢI EDUCAŢIONALE „ALTFEL” 367 etc., în care trăiesc oamenii, conţinutul şi natura activităţilor pe care le desfăşoară, caracteristicile relaţiilor şi proceselor sociale la care participă, bunurile şi serviciile la care au acces, modelele de consum adoptate, modul şi stilul de viaţă, evaluarea împrejurărilor şi rezultatele activităţilor care corespund aşteptărilor populaţiei, precum şi stările subiective de satisfacţie/insatisfacţie, fericire, frustrare etc.” (Mărginean şi Bălaşa, 2002: 33). După cum o arată şi definiţia, domeniul calităţii vieţii include şi serviciile la care au acces membrii societăţii – cum este educaţia –, dar şi percepţiile pe care le au oamenii asupra calităţii şi accesibilităţii serviciilor. Relaţia dintre educaţie şi calitatea vieţii este una directă: pentru ca populaţia terea nivelului de educaţie unei ţări să aibă o viaţă de calitate este nevoie de creş însă, pentru ca oamenii să rămână cât mai mult timp în şcoală trebuie să se bucure de un nivel ridicat al condiţiilor de viaţă. Mai exact, un nivel înalt de educaţie facilitează accesul la locuri de muncă, ceea ce înseamnă obţinerea unor venituri, contribuie la îmbunătăţirea relaţiilor atât la nivelul familiei (relaţiile dintre părinţi, dintre aceştia şi copii), cât şi ca efect asupra stării de sănătate a indivizilor (fiind mai educaţi, oamenii au un mod de viaţă mai sănătos) etc. Oamenii educaţi înţeleg importanţa şcolii pentru viaţă şi-şi vor susţine copiii – au şi resurse pentru atingerea acestui obiectiv – să rămână cât mai mult timp în ş coală. Cadru teoretic şi metodologic Analiza relaţiei dintre calitatea vieţii şi educaţie poate fi realizată atât din perspectiva datelor obiective, de tip cantitativ – date obţinute prin desfăşurarea unor cercetări pe eşantioane reprezentative la nivel naţionale –, cât şi din perspective unor date de tip calitativ (date obţinute prin organizarea unor focus-grupuri, interviuri directe semistructurate etc.) cu diverse categorii de populaţie. Pentru a înţelege mai bine relaţia dintre calitatea vieţii şi educaţie este ideal ca analiza să includă ambele categorii de date: datele cantitative, cu un grad ridicat de generalitate permit identificarea opiniilor, percepţiilor întregii societăţi, în timp ce datele subiective contribuie la o descriere mult mai subtilă a proceselor, relaţiilor studiate. În cadrul activităţii desfăşurate s-a optat pentru o analiză din perspectiva percepţiilor populaţiei. Puncte de vedere ale personalului didactic faţă de relaţia dintre educaţie şi calitatea vieţii O analiză în profunzime a ceea ce cred oamenii despre educaţie este posibilă prin intermediul cercetărilor de tip calitativ. Mai mult, în cazul de faţă am fost interesaţi de opiniile celor care sunt direct implicaţi în sistem şi îl cunosc mai bine decât alte categorii de populaţie: cadrele didactice. În acest sens am realizat un focus-grup cu cadre didactice de la o instituţie de învăţământ secundar. Ca principale caracteristici ale instituţiei de învăţământ în care am realizat focus-grupul, trebuie menţionate faptul că acoperă toate nivelurile de învăţământ: de la învăţământul primar (clase pregătitoare) până la ultima clasă 3GABRIELA68 NEAGU 16 de liceu – clasa a XII-a; populaţia şcolară are un grad foarte mare de heterogenitate din punct de vedere al mediului sociofamilial, economic de provenienţă; rezultatele şcolare obţinute la testele naţionale (testele de capacitate, bacalaureatul) o situează printre primele cinci instituţii din judeţ. Cadrele didactice care au participat la focus-grup sunt în marea lor majoritate profesori pentru învăţământul primar şi care au o experienţă profesională de cel puţin 10 ani în sistem. Opinia lor privind relaţia dintre educaţie şi calitatea vieţii se bazează pe această experienţă, dar şi pe o bună cunoaştere a sistemului de învăţământ din interior. Unele dintre cadrele didactice care au participat la cercetarea noastră au o experienţă bogată şi în calitate de inspectori şcolari, ceea ce le-a permis accesul frecvent în multe instituţii de învăţământ din judeţ, familiarizarea cu dimensiunea birocratică a sistemului educaţional şi cunoaşterea stării de spirit a personalului didactic din judeţ. Contactul cu alte instituţii de învăţământ, cu populaţii şcolare diverse, implicarea în procese de evaluare atât de natură instituţională, cât şi a nivelului de pregătire a elevilor şi personalului didactic, le permite să realizeze analize şi comparaţii pertinente şi obiective. Gradul de satisfacţie, dar mai ales de insatisfacţie al cadrelor didactice participante la focus-grup este legat nu atât de caracteristicile populaţiei şcolare, de condiţiile de învăţare puse la dispoziţie de instituţia în care lucrează, cât mai ales de deciziile administrative luate de către autorităţile responsabile în domeniu – în principal de ministerul de resort. Pentru a obţine rezultate în orice domeniu de activitate este nevoie de continuitate, ori, din punctul de vedere al personalului didactic participant la focus-grup, sistemul de învăţământ din România nu se caracterizează prin acest lucru. „Schimbările frecvente... fără a se ţine cont de multe ori de părerea cadrelor didactice... afectează continuitatea în educaţie” (profesor, clasa I). Chiar dacă, susţin unele cadre didactice, există diferite mijlaoce prin care îşi pot exprima opinia (forumuri de discuţie, simpozioane ale cadrelor didactice, cercuri metodice, jurnale specializate în problematica educaţiei etc.) şi pe care le utilizează frecvent, cadrele didactice participante la focus-grup susţin că, rareori, opiniile exprimate de ei sunt luate în calcul de către autorităţile centrale. Din punctul de vedere al cadrelor didactice cu care am discutat, există o problemă gravă de comunicare la nivelul sistemului de învăţământ între personalul didactic, inspectorate şcolare şi minister. Aceste dificultăţi de comunicare au impact direct asupra calităţii şi accesibilităţii educaţiei. „Există o problemă de comunicare şi organizare la nivelul Ministerului... ne-am trezit pur şi simplu cu o nouă curriculă” (profesor, clasa a III-a). Astfel, schimbările implică deseori modificări la nivelul conţinutului învăţământului: manuale, modalităţi de predare – învăţare – evaluare, programa 17 ACTIVITĂŢI EDUCAŢIONALE „ALTFEL” 369 şcolară etc. Aceste modificări ar fi bine venite în opinia cadrelor didactice, dacă s-ar ţine cont de specificul instituţiilor de învăţământ, de posibilităţile elevilor şi ale părinţilor etc. „Afectează predarea şi învăţarea...eu după o lună de zile nu mi-am intrat în ritm” (profesor, clasa a III-a). „Nu avem manuale...trebuie să lucrăm de pe ceva...la clasa I...dezvoltare personală...nu avem manual” (profesor, clasa I). Pe lângă lipsa manualelor pentru anumite discipline, cadrele didactice susţin că şi cele care le-au fost înmânate fie conţin greşeli, fie nu respectă principiile pedagogice privind organizarea conţinutului învăţământului. Datorită acestor aspecte, calitatea învăţământului şi accesibilitatea au de suferit. Pe de o parte, lipsa manualelor îi obligă pe părinţi să le achiziţioneze din librării sau să acopere costurile cu xeroxarea lor. În cazul în care nu dispun de resursele financiare necesare, copiii vor avea de suferit: acces limitat la informaţie, sentimente de frustrare în raport cu colegii care dispun de manuale etc. Pe de altă parte, cadrele didactice atrag atenţia şi asupra unui alt efect negativ: la nivelul instituţiilor de învăţământ unde majoritară este populaţia şcolară defavorizată, există tendinţa ca procesul educaţional să fie foarte diferit faţă de ceea ce se stabileşte prin obiectivele la nivel de sistem. Convingerea că elevii nu fac faţă solicitărilor sunt în măsură să afecteze procesul a de a-şi modela instructiv-educativ şi pentru că personalul didactic are tendinţ practicile pedagogice în funcţie de nivelul intelectual presupus al elevilor. Este concluzia unor cercetări la nivelul a diferite sisteme de învăţământ: „curriculum real” este rezultatul negocierilor dintre cadrele didactice şi elevi (Dumay, 2004: 17; Durru- Bellat, 2003: 59). În această negociere, caracteristicile elevilor joacă un rol foarte important: „curriculum real” tinde să fie mult mai apropiat de cel prevăzut în documentele şcolare dacă elevii provin din medii socioeconomice, familiale, culturale favorizate şi mult mai îndepărtat dacă elevii provin predominant din medii defavorizate. Astfel, considerarea unor categorii de elevi – cei defavorizaţi socioeconomic, cultural, familial – ca având o capacitate limitată de a-şi însuşi un conţinut apreciat ca având un grad ridicat de dificultate le determină pe cadrele didactice să „relaxeze” activitatea de predare-învăţare. Pe termen lung, aceste decizii ale personalului didactic accentuează nu doar diferenţele dintre elevi în ceea ce priveşte originea lor socioeconomică, familială, ci conduc şi la trasee educaţionale diferite: elevi care vor deţine mai multe competenţe, cunoştinţe şi care îşi vor continua şcolarizarea până la cel mai înalt nivel şi elevi care vor abandona şcoala. Cei care se vor retrage prematur din sistem vor avea mari ia dintre educaţie şi dificultăţi de a se integra profesional. Referindu-ne la relaţ calitatea vieţii constatăm că instabilitatea de la nivelul sistemului de învăţământ acţionează în mod negativ: induce diferenţe între şcoli, între elevi permiţându-le unora să-şi continue şcoala şi să-şi crească şansele de a avea o ocupaţie, un venit, iar pe alţii îi trimit în zona de excluziune, marginalizare socioprofesională. 3GABRIELA70 NEAGU 18 În fiecare societate există „şcoli favorizate” şi „şcoli dificile” – situarea într-o categorie sau alta depinde de caracteristicile publicului şcolar, de dotarea tehnico- materială, de capacitatea managerială a directorului de şcoală etc. – fapt care se traduce prin existenţa a două tipuri de profesii „cadre didactice favorizate” şi „cadre didactice defavorizate” (Maroy, 2005: 16). În sistemul de învăţământ din România aceste diferenţe dintre şcoli sunt accentuate, iar numărul „şcolilor defavorizate” are tendinţa de a-l domina pe cel al „şcolilor favorizate”. Cadrele didactice au tendinţa de a părăsi o instituţie de învăţământ căreia i s-a pus eticheta de „şcoală defavorizată” atât din cauza condiţiilor mai dificile în care trebuie să-şi desfăşoare activitatea, cât şi din teama de a nu fi etichetat asemeni şcolii. Din acest motiv, rareori şcolile care funcţionează în comunităţi sărace, cu o rată ridicată a minorităţilor etnice, reuşesc să-şi păstre ze fie ş i pe durata unui singur an şcolar aceeaşi componenţă a corpului profesoral. Astfel, instabilitatea de la nivel socioeconomic, de la nivelul sistemului de învăţământ se transferă direct la clasă cu impact pe termen lung asupra pregătirii elevilor. În ceea ce-i priveşte pe elevi, cadrele didactice participante la focus-grup au fost de părere că, „viitorii delincvenţi” se vor „recruta” dintre cei care vor părăsi prematur şcoala sau chiar şi dintre cei care obţin rezultate şcolare mediocre, cei care vor fi în permanenţă dependenţi de ajutoarele sociale, care nu-şi vor putea construi un viitor pentru ei şi copiii lor (profesor, clasa a III-a). Calitatea vieţii unei societăţi depinde de calitatea vieţii fiecăruia dintre membrii ei: cu cât ponderea celor care vor avea o calitate a vieţii precare este mai mare, cu atât satisfacţia cu calitatea vieţii a celor mai educaţie, mai siguri pe locurile lor de muncă, care obţin venituri mai mari etc. va fi mai redusă. „Şcolile care «reuşesc» sunt cele care nu doar tolerează prezenţa părinţilor, ci colare şi al e mai ales încurajează implicarea lor în diferite aspecte ale vieţii ş comunităţii” (Pearson, 1990, apud M. Claes et J. Comeau, 1996: 12). Plecând de la această afirmaţie am fost interesaţi dacă părinţii elevilor cu care lucrează cadrele didactice, cu care am discutat, participă la viaţa şcolii. Relaţia dintre familie şi şcoală se poate manifesta sub diferite forme – de la participarea părinţilor la şedinţele cu părinţii, la supravegherea la domiciliu şi sprijinul acordat copilului în efectuarea temelor pentru acasă, opţiunea pentru cea mai potrivită şcoală etc. Până în prezent, nu a fost identificat un model, tip ideal de relaţie între şcoală şi familie, însă au fost identificate mecanismele, cauzele, factorii care influenţează colaborarea, cooperarea dintre cele două instanţe. Dintre acestea din urmă, caracteristicile socioeconomice şi culturale ale familiei, aşteptările, aspiraţiile, comportamentele părinţilor vizavi de şcoală, com petenţ ele şi practicile parentale s-au dovedit a fi cele mai importante. Inegalităţile de la nivel socioeconomic, familial, cultural îi fac pe mulţi dintre părinţi să aibă o atitudine indiferentă faţă de şcoală şi faţă de situaţia educaţională a propriilor copii. 19 ACTIVITĂŢI EDUCAŢIONALE „ALTFEL” 371 „La clasa I sunt părinţi pe care nu i-am văzut până acum” (profesor, clasa I). „Ne vin din ce în ce mai mulţi copii cu probleme de comportament” (profesor, clasa a II-a). În multe din societăţile occidentale (Germania, Italia, Franţa), unde inegalităţile socioeconomice dintre diferite categorii socioprofesionale s-au diminuat semnificativ, diferenţa dintre reuşita unor copii şi eşecul altora este dată tocmai de opţiunile părinţilor privind ruta educaţională, de capacitatea acestora de se informa, de a relaţiona: copiii care au optat pentru o rută educaţională academică provin cel mai adesea din familii cu părinţi care au ei înşişi un nivel înalt de educaţie (Duru- Bellat, 2003). În România, inegalităţilor socioeconomice, familiale, culturale li se adaugă dezinteresul familiei de a cunoaşte situaţia şcolară a propriilor lor copii. Pentru a intra în legătură cu părinţii elevilor, cadrele didactice fac în prezent eforturi susţinute. Familia nu mai este cea care să vină spre şcoală, să se implice în , alţii au un program de activităţile şcolii. Unii părinţi au plecat din ţară la muncă mai mult de opt ore de muncă pe zi, alţii pur şi simplu au renunţat la a mai avea speranţe pentru ei şi familiile lor. Indiferent însă de factorii care influenţează atitudinile, comportamentele, percepţiile părinţilor, un lucru este sigur: ceea ce cred părinţii despre educaţie sau despre efectele acesteia asupra viitorului copiilor lor este foarte important pentru evoluţia şcolară a celor din urmă, datorită faptului că o percepţie pozitivă atrage după sine mobilizarea, implicarea, pe când o percepţie negativă conduce la dificultăţi în desfăşurarea procesului educaţional, la lipsa susţinerii elevului de către familie. Un alt aspect semnalat de cadrele didactice îl reprezintă cel legat de condiţiile de învăţare şi mai ales de programul şcolar. Pentru că schimbările de la nivelul sistemului nu ţin cont de particularităţile instituţiilor de învăţăm ânt se ajunge în situaţii de supraaglomerare a claselor (peste 35 de elevi în clasă), fie la supraîncărcarea programului elevilor (elevi de clasa I care au un program de 5–6 ore). „Un copil de clasa I să plece acasă la ora 13... nu mi se pare normal” (profesor, clasa I). „Să ai 35 de copii în clasă este imposibil pentru un cadru didactic să acorde atenţie fiecăruia... ora are 50 de minute... cât să aloci... 2 minute” (profesor, clasa a IV-a). Cadrele didactice implicate în cercetare au apreciat ca încărcat programul în raport cu capacitatea elevilor de asimilare, cu interesul şi motivaţia acestora pentru şcoală. Timpul avut la dispoziţie pentru a transmite cunoştinţele prevăzute de programele, planurile de învăţământ este apreciat, de asemenea, de către majoritatea cadrelor didactice, ca fiind insuficient pentru a face faţă cerinţelor la diferite teste. Percepţiile personalului didactic asupra conţinutului învăţământului au legătură cu particularităţile colectivelor de elevi, condiţiile de muncă aşa cum a fost demonstrat şi cu ale ocazii: „în plan curricular doar o treime dintre cadrele didactice care-şi desfăşoară activitatea într-un context şcolar favorizat cred că nu este realist să parcurgi programa şcolară într-un an şcolar, în timp ce trei sferturi dintre cei care susţin această poziţie lucrează în context şcolar defavorizat” (Thrupp, 1999, apud Dumay 2004: 18). 3GABRIELA72 NEAGU 20 Calitatea educaţiei este dată şi de calitatea personalului didactic şi de modul în care acesta se implică în activitatea de la clasă şi în activitatea şcolii. Am abordat în discuţiile cu cadrele didactice problema relaţiilor dintre cadre didactice din această instituţie de învăţământ. Pe ansamblu, relaţiile au fost apreciate ca fiind unele pozitive, însă au fost semnalate şi anumite probleme. Cadrele didactice au indicat faptul că există o diferenţă de atitudine, în sensul că personalul didactic de la nivel gimnazial şi cel de la nivel liceal au o atitudine superioară faţă de cadrele didactice de la nivel primar. Această situaţie nu este una favorabilă calităţii învăţământului, mai ales dacă ţinem cont de faptul că „80% din ceea ce devine un om este format la nivel primar” (profesor clasa a III-a). Relaţiile de la nivelul colectivului de cadre didactice se relevă ca o componentă esenţială a specificului unei instituţii de învăţământ cu impact asupra accesibilităţii şi calităţii educaţiei. A Hagreaves, interesat de comportamentul cadrelor didactice şi de coală, a propus conceptul de „cultură a şcolii”, modul de organizare al muncii în ş care diferă de cel de context organizaţional sau cadru organizaţional prin aceea că face referinţă la o situaţie durabilă, rezistentă în timp şi care diferenţiază o instituţie de învăţământ de altă instituţie de învăţământ. „Cultura şcolii” este mai mult, pentru că ea reprezintă un set de valori, credinţe după care se ghidează colectivul de cadre didactice (Horenstein, 2004). În momentul în care la nivelul colectivului de cadre didactice nu există colaborare, atunci şi la nivelul colectivelor de elevi, dar şi la nivelul părinţilor pot apărea situaţii de indiferenţă, neimplicare etc. Cadrele didactice participante la foscu-grup manifestă interes şi vizavi de modul în care alte sisteme de învăţământ din Europa, şi nu numai, reuşesc să obţină în performanţe educaţionale foarte ridicate. În discuţia avută cu acestea a fost adusă atenţie reuşita sistemelor din Nordul Europei (Finlanda, Danemarca, Suedia), dar şi Marea Britanie, Germania etc. Aceste state reuşesc să ocupe întotdeauna primele poziţii la testele de cunoştinţe de tip PISA. Experienţele pe care le-au avut cadrele didactice – fie direct prin participarea la diferite programe de schimb inter- academice – sau prin participarea la diferite teste, le-au adus în situaţia de a înţelege faptul că accesibilitatea şi calitatea educaţiei au legătură directă cu nivelul de trai al populaţiei. Acest aspect a fost demonstrat de către numeroşi specialişti preocupaţi de relaţia dintre nivelul de trai şi sistemul de învăţământ: „scăderea inegalităţilor şcolare care se observă într-un număr mic de state – Suedia, Olanda – se explică mai degrabă prin scăderea inegalităţilor sociale sau printr-o mai mare securitate socială furnizată celor mai săraci din aceste ţări decât prin reformele educaţionale” (Shavit şi Blossfeld, 1999, apud Hutmacher et Bottani, coord. 2005 – ia dată de cei doi cercetători pentru această situaţie este prima ediţie: 20). Explicaţ una foarte simplă: fiind satisfăcute nevoile de bază – hrană, securitate personală, venituri, locuinţă etc. –, populaţia îşi poate orienta o parte mai mare a resurselor către educaţie şi îşi poate stabili obiective pe termen mediu şi lung legate de evoluţia educaţională şi cea socioprofesională. Mai mult, având venituri mai mari şi mai sigure şi investiţiile în educaţie sunt mai consistente şi pentru o perioadă mai 21 ACTIVITĂŢI EDUCAŢIONALE „ALTFEL” 373 lungă de timp. Ţinând cont de situaţia României am putea spune că suntem încă departe de a atinge performanţa acestor state. Acesta este de altfel şi concluzia la care s-a ajuns în urma discuţiilor cu cadrele didactice. CONCLUZII Dacă în general asupra programului „Şcoala altfel” opinia generală a personalului didactic, elevilor şi părinţilor este aceea că e o perioadă de acomodare cu vacanţa care-i urmează de cele mai multe ori, activităţile în care i-am implicat de această dată au fost cu adevărat „altfel”: discuţii, dezbateri în care au fost solicitaţi să-şi exprime părerile, să le argumenteze, să facă apel la experienţa lor de viaţă şi profesională etc. Noi am completat valoarea acestor activităţi prin prelucrarea şi publicarea punctelor de vedere ale elevilor şi personalului didactic. BIBLIOGRAFIE Chelcea, S., Mărginean, I., Cauc, I., Cercetarea sociologică. Metode şi tehnici, Deva, Editura DESTIN, 1998. Clase, M., Comeau, J., L’école et la famille: deux mondes?, în „Lien Social et Politique-RIAC”, nr. 35, Printemps, 1996, disponibil online la www.id.erudit.org/iderudit/005075ar. Dumay X., Effet établissement: effet de composition et/ou effet des pratiques managériales et pédagogiques? Un état du debat, în „Cahier de Recherche du GIRSEF”, nr. 34, novembre, 2004, disponibil online la www.i6doc.com/fr/livre. Duru-Bellat, M., Inégalites sociale á l’école et politiques éducatives, Paris, UNESCO, 2003, disponibil online la www.unesco.org/iiep. Horenstein, J. M., Qualité de vie au travail des enseignants du premier et du second degré. État des lieux. Analyse. Proposition, 2004, disponibil online la www.mgen.fr/fileadmin/user_upload/ documents/Education/Refl...rlemonde/Qualitedevie.pdf. Hutmacher, W., Bottani, N., L'équité des systèmes éducatifs européens: un ensemble d'indicateurs, G.E.R.E.S, 2005 – 1 edition, disponibil online la http://ec.europa.eu/education/programmes/ socrates/observation/equality_fr.pdf. Maroy, C., Les évolutions du travail enseignant en Europe. Facteurs de changement, incidences et résistences, în „Cahier de Recherche du GIRSEF”, nr. 42, Juillet, 2005, disponibil online la www.i6doc.com/fr/livre. Mărginean, I., Balaşa, A., (coord.), Calitatea vieţii în România, Bucureşti, Editura Expert, 2002. Nicolescu, O., (coord.), Management aplicativ – studii de caz, Bucureşti, Institutul Manager, 1994. Programul Erasmus, ANPCDEF, disponibil online la http://www.anpcdefp.ro/anpcdefp.php?link=61. Robson, C., Real World Research, Oxford, U.K. Blackwel, Publisher, 2002. Voicu, B., Voicu M., Valori ale românilor 1993–2007, Iaşi, Editura Institutul European, 2007. Yin, R. K., Case Study Reserch – Design and Method, Sage Publication, 1989. n 2011, The Ministry of Education and Research has proposed the organization of extracurricular activities at the pre- Iuniversity level – “School otherwise” – in order to enable pupils to develop their knowledge and skills by other types of learning than those of class (formal education) and at the same time allowing them the use 3GABRIELA74 NEAGU 22 of knowledge in real situations of life. They are occasions in which students may be involved in the actions to promote, debate on various topics of interest to them and to the society or the community to which they belong. The activities carried out in this period are not evaluated in notes but, obtaining a feedback from the students and teaching staff it is necessary. In this article we will present an analysis of certain activities carried out by and to the students in pre-university level from different institutions with a view not only to highlight their diversity, but especially to understand the way in which the students and teachers relate to a series of problems, situations, actions of interest for the society. Keywords: quality of life, school otherwise, values, educational programs, european space. 